JohanHeinsen/ENO huggingface dataset:
Odense Adresse-Contoirs Efterretninger, 1832-12-24
Efter Forlig og Udlæg stilles afdøde Skomager Erich Klinks Gaard No. 25 til Auction Onsdagen den 16 og 30 Januar samt 15 Februar førstkommende, hver Gang Kl. 10 Formiddag i selve Gaarden. Denne, som er beliggende midt i Byens Hovedgade, bestaar af 8 Fag Forhuus, 2 Etager, med Kjelder under 5 Fag, 17 Fag Udhuus og Have. Hvilket til Lysthavendes og Panthavernes Efterretning bekjendtgjøres, ifølge Plakaten af 22 April 1817. Kjerteminde den 21 Decbr. 1832. Thaulow.
Odense Adresse-Contoirs Efterretninger, 1832-12-24
Jfølge tagen Bestemmelse ved Skiftesamling i Kjøbmand og Gjæstgiver Rudebecks til Skifterettens Behandling opgivne Boe, bliver efternævnte ham tilhørende Jordeiendomme paa denne Byes Marker, nemlig: 1) En Hovedlod i Nyemark, indeholdende 88,600 Alen, der staaer for Hartkorn 3 Skpr. 3 Fdkr. 3/4 Alb. 2) En Lod i Kræmmerkrog, indeholdende 108,557 - Alen, af Hartkorn 1 Skp. 1 Fdkr. 2 1/2 Alb. 5) En dito paa Fogense, indeholdende 31,722 Alen, af Hartkorn 1 Skp. 2 Fdkr. 1 Alb. og 4) Tvende Strandlodder Nr. 35 og 36 vesten for Byen, og tvende dito østen for Byen, nemlig Jndlod No. 12 og Udlod No. 7. stillede til Bortsalg ved 3 offentlige Auctioner, der afholdes paa denne Byes Raadstue Onsdagene den 9 og 25 Januar samt 6 Februar førstkommende, hver Dags Formiddag Kl. 11. Alt efter Konditioner, der ved 1ste Auction ville blive fremlagte. Hvilket herved saavel til Lysthavendes som, ifølge Plakaten, 22 April 1817, til Pantekreditorernes Efterretning bekjendtgjøres. Bogense Byefogedcontoir den 20 Decbr. 1832. Baadsgaard.
Odense Adresse-Contoirs Efterretninger, 1832-12-24
Da afdøde Kjøbmand Hendrich Lunds Enke heraf Byen har opgivet sit Boe til Skifterettens Behandling, saa er i den Anledning et Skiftemøde berammet at holdes i hendes Huus førstkommende Fredag den 28 hujus Kl. 10 om Formiddagen, hvorved Boets Kreditorer anmodes behageligen at møde, enten selv eller ved befuldmægtigede, da Ting af Vigtighed ville blive at forhandle. Alle Vedkommende underrettes tillige om, at Boet indtil videre vil blive foretaget den 28de i hver Maaned til bemeldte Klokkeslet, og forsaavidt denne indtræffer paa en Helligdag, Dagen efter. Faaborg Byefogedcontoir den 18 Decbr. 1832. Viborg.
Odense Adresse-Contoirs Efterretninger, 1832-12-24
Paa Adressekontoiret faaes: Nordens Mythologie eller Sindbilled=Sprog, historisk poetisk udviklet og oplyst af Pastor N. F. S. Grundtvig. Anden omarbeidede Udgave. 4 Rbd. 2 Mk. heft. Fabelbog for Unge og Gamle, en Nyaarsgave for 1835 af Frederik Schaldemøse, 1 Rbd. 2 Mk. heftet. Lærebog i de til den Romerske private Ret henhørende Discipliner. Af Dr. og Prof. P. S. Bang, 2 Rbd. heft.
Odense Adresse-Contoirs Efterretninger, 1832-12-25
61 Aargang. Stifts Fyens privilegerede. Kongelig allene Avertissementstidende. Adresse-Avis og overalt i de danske Stater. Forsendes med Brevposten, af Søren Hempel, Kancellieraad.
Odense Adresse-Contoirs Efterretninger, 1832-12-25
Redigeres, trykkes og udgives i Odense 25 December 1832. Tirsdagen. Jndhold. Frankerig (Forslaget om de 1/2 Deele Jndtægter for 1833 bevilget. Pairskammerets Adresse. Reklamationer for Hertuginden af Berry). Jtalien (Den belgiske Gesandts Tiltrædelses-Audients hos Paven). Tydskland (Forbunds beslutning om lithographerede Tidender &c.). Blandinger. - Fædrelandet. Lovgivning. Videnskabelighed. Odense.
Odense Adresse-Contoirs Efterretninger, 1832-12-25
Frankerig.
Odense Adresse-Contoirs Efterretninger, 1832-12-25
Af de ældre Forhandlinger i de Deputeredes Kammer ere endnu følgende af Jnteresse. Hvor føielig Oppositionen end i det Hele viser sig, da flere af dens Medlemmer, saasom Marskal Clauzel, Lafayette og Odilon=Barrot bivaanede en Soirer den 6 d. hos Kammer=Præsidenten Hr. Dupin hvor ogsaa, foruden flere fremmede Ambassadeurer og Hr. Rothschild, 5 pohlske Overofficerer indfandt sig, for at takke Frankerigs Repræsentantere, og isærdeleshed Hr. Bignon, for den i Adressen til Kongen udtalte Deeltagelse for deres ulykkelige Landsmænd, kom det dog i Mødet den 8d. til en heftig Strid i Anledning af Sukker=Præmien, der skal indbringe Finantsministeren Hr. Humann, som har den størst Sukker=Udførsel, henved een Million aarlig, og det var næ ved, at Ministrene vare blevne overstemte, da et af Hr. Moosbourg foreslaaet Amendement først ved en gjentagen Stemmesamling blev forkastet, hvorefter da den hele Lov om de 1/2 Dele og de direkte Skatter for 1833 blev antaget med 245 imod 117 Stemmer. Under Debatterne beklagede Hr. Mauguin, at Oppositionens Stilling blev daglig utaaleligere; gjorde den Jndvendinger imod nogen Sag eller Person, strax blev der skreget over Oprør" og "Bagvaskelse, Hvorfor ikke sige reentud, at Man er led og kjed af al Opposition? Handelsministeren v. Argont havde nemlig kaldt Hr. Moosbourgs Udtryk, da han klagede over at Landet ved hiint Monopol tabte 20 Millioner, formelig Løgn, og da de Begge skulle være af et hidsigt Temperament, befrygter Man endog, at det vil komme til en Udfordring, imellem dem.
Odense Adresse-Contoirs Efterretninger, 1832-12-25
Den 6te var ogsaa et brillant Selskab hos Hr. OdilonBarrot, hvor Oppositionen udtalte sig friere; men paa Marskal Clauzels bemærkning: "den røde Fane, Pistolskude og Antverpens Beleiring ere Ministrenes Støtter," svarede Værten: "Lad os kun for Tiden være nøiede med at udgjøre Minoriteten; Nationens Jnteresse kræver dette Offer af os. Pairskammeret overleverede alt den 29 Novbr. sin Adresse til Kongen, som tilkjendegav sin Tilfredshed over at find dets Følelser saa ganske overeensstemmende med sine egne. Om Demoiselle Boury er det nu ganske stille, og det blive stedse sandsynligere, at hun er en intriguant Qvinde. Hr.
Odense Adresse-Contoirs Efterretninger, 1832-12-25
v. Chateaubriand er indtruffet til Bordeaux, for at opholde sig i Nærheden af Hertuginden af Berry. Municipalraadet i Strasburg har med 24 imod 6 Stemmer forkastet et Forslag af Mairen om, at tilsende Hs. Majestæt en Adresse i Anledning af det endnu lige uoplyste Mordforsøg. Det samme har været Tilfældet i Valenciennes, Mons, Tours, Troyes, Besangon o. fl. St.
Odense Adresse-Contoirs Efterretninger, 1832-12-25
Nationalgardens Opløsning har foranlediget en Opstand, i Chalons ved Saone, hvori Arbeiderne deeltoge. Bladet National er konfiskeret, som Man mener for en Artikel om Beleirings-Forordningens Uretmæssighed.
Odense Adresse-Contoirs Efterretninger, 1832-12-25
Hertuginden af Berry gjør sig hver Dag en Spadseretour. Hun bliver iøvrigt strængt bevogtet, og Enhver, som kommer til Citadellet, selv det mindste Barn, nøiagtig undersøgt. Saavel hendes Medfangne Hr. Resnars, som Demoiselle Kersabler ere igjen hentede fra Blaye, for at stilles for deres ordentlige Ret. Forsigtighedsreglerne til at forebygge hendes mulige Undvigelse ere fordoblede, siden Man skal have fundet et Brev til hende hos den for hendes Værelse staaende Skildvagt. Jkke heller ere Hr. v. Chateaubriands og andre Legitimisters Breve hende tilstillede. J Paris begav over 300 unge Mennesker den 27 Novbr. sig hen til ham og Hr. Hennequin, for at bevidne dem deres Beundring over deres ved Hertugindens Hæftelse yttrede Deeltagelse. De legitimistiske Blade ere opfyldte med Adresser, stillede til Hertuginden, og carlistiske Agentere drage fra Stad til Stad for at samle Underskrifter. En Subskription er ogsaa aabnet, for at skaffe den høie Fange Alt, hvad hun maatte ønske sig, og i Paris er undertegnet 50,000 Fr., hvorfor Man strax har indkjøbt nogle Luxusartikler og sendt til Blaye. Som Beviser paa denne Forgudelse anføres endnu, at Man har tilsendt hende en Papagoye, som skriger i et Væk: "Leve Henrik V!" Flere Bønskrifter, deriblandt et fra Rennes med 800 Underskrifter, ere ved Hr. Berryer indleverede i de Deputeredes Kammer Hofferne i Neapel, Turin og Kom have ladet Regjeringen tilstille en fælleds Forestilling til Fordeel for Hertuginden, hvori den østerrigske og preussiske Gesandt ogsaa have deeltaget. Samme gaaer ud paa, ei allene at unddrage Hertuginden fra Domstolenes og Kamrenes Jurisdiktion, men ogsaa at proklamere en almindelig Amnestie for Jnsurgenterne i Vesten. Fra Bourdeaux skrives, at hendes Ankomst til Blaye har opvakt Gjæring i det hele Departement, formedelst den skadelige Jndflydelse paa Handelen og den offentlige Rolighed. Marseille og Nismes ere sande Vulkaner, da Carl Xs Tilhængere her have besat alle Embeder og offentlig sammensvoret sig, saa at Alt bebuder en Reaktion &c.
Odense Adresse-Contoirs Efterretninger, 1832-12-25
Jtalien. Den 23 Novbr. overleverede den belgiske Gesandt, GrevVillain XIV, i en Privat=Audients Hs. Hellighed sit Kreditiv, og Man er ganske henrykt over den venskabelige Modtagelse han fandt hos Paven, som iblandt Andet yttrede: Religionen er fuldkommen fri i Belgien. Jeg faaer daglig Breve fra belgiske Biskopper, hvilke rose den Agtelse, som Regjeringen viser for den katholske Gudsdyrkelses Frihed. Den belgiske Nation er en meget religiøs og ægte katholsk Nation; Geistligheden er fortræffelig, og der skal aldrig blive udnævnt Nogen uden Belgier til Biskop."
Odense Adresse-Contoirs Efterretninger, 1832-12-25
Tydskland. Kabinetsministeriet i Hannover har bekjendtgjort en ny Forbundsbeslutning af 29 Novbr. d. A., hvorefter Bestemmelserne i Loven af 20 Septbr. 1819 imod Pressens Misbrug ogsaa skulle anvendes paa lithographerede Tidender, periodiske Tids= og Flyveskrifter, samt trykte Skrifter under 20 Ark. - J den hessendarmstadtske Stændeforsamlings andet Kammer har Man endnu vovet at hæve Røsten imod Forbunds=Beslutningerne af 28 Juni, og det i selve Adressen paa Trontalen, hvortil Udkastet, paa Kommissionens Vegne, fremlagdes af den berømte v. Gagern. J samme gjentages Klagen over, at hine Beslutninger synes at overskride Grændserne for Forbundsforsamlingens Kompetence, idet de tillægge den udelukkende Ret til Forbunds=Aktens Fortolkning, imod saavel de souveraine Fyrsters som Statsborgernes forfatningsmæssige Rettigheder. Forsamlingen anmodes derfor om, nøie at prøve disse Forhold, og hvis den fandt hine Yttringer grundede, da at tage den fornødne Forbeholdenhed imod hine Beslutninger. Ved Adressens paafølgende Overlevering til Storhertugen svarede Denne blandt andet: at han vilde overveie de foredragne Ønsker; men yttrede tillige, at han hverken kjendte nogen Bekjendtgjørelse, der truede den hessiske Statsret, eller lod nogen Undskyldning gjelde for de Voldsomheder, som fandt Sted i Overhessen, 1830. Derimod havde han fuld Tillid til det tydske og især det hessiske Folks sunde dømmekraft og Agtelse for Orden og Ret, og fandt det iøvrigt stødende, at Man vilde foreskrive ham Regler for andre Forbundstaters Handlemaade; ikke heller maatte Man tænke paa nogen Medvirkning i den ham allene forfatningsmæssig tilkommende Ret til at træffe de Foranstaltninger, han fandt fornødne til Bestyrelsen af Rigets Anliggender. - Paa Landdagen i Meymar har Friherre v. Riedesel foredraget Ønske om, at ei allene een tydsk Hær og een tydsk Handel, men ogsaa een tydsk Ret eengang maatte blive gieldende for det hele tydske Fødeland, og Landdagen har besluttet at tage Sagen i nærmere Overveielse. En Mængde Fængslinger have fremdeles fundet Sted. Den 4 d. blev saaledes den forrige Præsident for det Nassauiske Kammer, Herber, ved Midnat afhentet med Politie og Militairvagt, og bragt til Wiesbaden i Fængsel. Hoved Anklagepunkter skal være en Avis=Artikel. Herber er en 70 aarig svagelig Olding og beklages almindelig. Ligeledes er den bekjendte Baron Karl v. Stein til Altenstein arresteret og først bragt til Stads= og Kredsrettens Fængsel, men derfra til München. Desuden ere Redakteuren af det bayerske Folkeblad og to Bogtrykkere i Würtzburg fængslede. Den flygtede Strohmeier fra Mannheim er bleven bortviist fra Strassborg, da Man befrygtede, at han skulde underholde Forbindelser med sine Landsmænd i Baden.
Odense Adresse-Contoirs Efterretninger, 1832-12-25
Udenlandske Blandinger. Storbrittannien, Fyrst Talleyrand, om hvis Sygdom der har været saa mange Rygter i Omløb, befinder sig saa vel, at han den 13de havde en Samtale med Lord Palmerston, og sendte Dagen derpaa Depescher til Paris.
Odense Adresse-Contoirs Efterretninger, 1832-12-25
Belgien. Efterat Kongen forgiæves havde bestræbt sig for at give Landet en ny Administration, har han besluttet at beholde 3 af de gamle Ministre, Dhrr. Lebeau, Rogler og Goblet. Adressen er derpaa antaget.
Odense Adresse-Contoirs Efterretninger, 1832-12-25
Holland. Det andet Kammer har, med 28 imod 19 Stemmer, den 17de forkastet Lovudkastet og Grundskat tens Fordeling paa Provindserne for 1833.
Odense Adresse-Contoirs Efterretninger, 1832-12-25
Jtalien. Fængslinger og Landsforviisninger finde endnu Sted i Ancona saavelsom Romagna. J Kavenna er det kommet til Haandgemæng imellem Schweitzerne og Krog terne, hvori hine bleve Seierherrer. Ætna har begyndt at kaste Lava med slig en Voldsomhed, at den nærliggende Stad Bronte, med 15,000 Sjele, hvert Øieblik trues med Ødelæggelse.
Odense Adresse-Contoirs Efterretninger, 1832-12-25
Preussen. Nylig har Man atter havt Exempel paa Percussionsgevæhrers Farlighed med at kunne tændes af sig selv, da Borgemester og Politie=Direktor Schwede i Bromberg er dræbt ved sligt et Selvskud.
Odense Adresse-Contoirs Efterretninger, 1832-12-25
Rusland. Keiseren har i Anledning af sin 4de Søns, Storfyrst Michaels Daab, eftergivet endeel af de dømte Deeltagere i den bekjendte Sammensværgelse, Trubetkor, Obolensk, Jakubowitsch, Murawiew, Dawydow, Purschin, Murawiew, Wolkonski, Jabutschin med flere, fem Aar af den idømte Straffetid, naar denne var indtil 20 Aar, og nedsat den for Livsfangerne til 15 Aar, samt endelig hævet Straffen for dem, som vare dømte til 10, 8 og 6 Aars Tvangsarbeide; men med den Bestemmelse, at samtlige Frigivne forflyttes til - Sibirien! Amerika. J Chili er opdaget en stor Sølvgrube. J New=Orleans har Man baade den gule Feber, Cholera og den kolde Pest. Mennesker døe der hurtigere, end Mankan faae Liigkister til dem, og dog er Sygdommen i Tiltagende. Den 1 Novbr. begrov Man saaledes paa engang 177 Mennesker. Der har undertiden staaet 200 ubegravede Liig paa Kirkegaarden. Nu kaster Man 100 til 150 Liig paa Gangen i dybe Kuller.
Odense Adresse-Contoirs Efterretninger, 1832-12-25
China. Keiseren har ikke villet antage sin Lov=Vægters (Ministers) Forestilling, at de grusomme, Kjetter-Forfølgelser skulde være Skyld i at sidste Vinter varede saalænge og Sneen blev liggende alenhøit ind i Foraaret, for gyldig men i en udgivet Forordning erklæret Ministeren for en Dosmer, der er baade blind og døv. "At bevare Læren i sin Reenhed - siger Hs. chinesiske Majestæt - er Grundvolden, til al Lykke." – Kan der forlanges større Rettroenhed, Fædrelandet.
Odense Adresse-Contoirs Efterretninger, 1832-12-25
Lovgivning. 28 Novbr. 1832. Kongelig Plakat, hvorved Magistraten i Kjøbenhavn og Amtmændene i Provindserne bemyndiges til at bevilge Kjøbmænd stemplet Papir til deres Handelsbøger for halv Priis, hvis de ansees trængende dertil og inden 1 Mai 1835 ansøge derom. (Plakaten er foranlediget ved Ansøgninger fra endeel Kjøbmænd, for størstedelen fra Provindsialstæderne, der foregave, at de ikke havde nogen Handel, hvortil disse Bøger skulde bruges, og søgde derfor enten ganske at fritages for at bruge dem, eller at maatte bruge en ringere Sort Papir. Kancellie fandt det billigt, at fattige Kjøbmænd erholdt Nedsættelse, men ei at denne skulde anvendes for dem, som siden nedsatte sig.) 14 Novbr. - Kongelig Resolution, hvorefter Sønner af Eiere og Brugere af Frederiksberg Sogns Jorder skulle være frie for Værnepligten, som ere fødte efter 4 April d. A. eller herefter fødes, naar Forældrene inden 4 April d. A. vare Beboere af meerbemeldte Sogn og fremdeles vedblive at være Beboere af samme, indtil hine deres Sønner fødes.
Odense Adresse-Contoirs Efterretninger, 1832-12-25
Videnskabelighed. J Kjøbenhavnsposten læses en Taksigelse af Thorvaldsen for en Samling af omtrent 300 Bind, danske Bøger, deels Originaler, deels Oversættelser af udmærkede Forfattere, som ere skjænkede af Dhrr. Boghandlere, Reizel, Schubothe, Riise, Deichmann og Colding, samt DherSekretair Printzlau, Sekretair Liunge, Bogtrykker Thiele og Professor Gehlenschlager, og i Begyndelsen af dette Aar af sendt til Rom, for at grundlægge et dansk Bibliothek for vore Landsmænd, som der opholde sig. En lille Bogsamling var allerede opstaaet ved den Velvillie, hvormed flere Landsmænd ved Afreisen fra Rom have efterladt deres faa medbragte Bøger. Gaver til bemeldte Bibliothek modtages fremdeles og besørges sendte til deres Bestemmelse af Hr. Universitetsboghandler Reizel eller Redakteuren af Kjøbenhavnsposten.
Odense Adresse-Contoirs Efterretninger, 1832-12-25
Odense. J Justitsraad, Bye- og Herredsfoged StabellsBortgang beklager ei allene en talrig Familie Tabet af sin Forsørger; men det er den ubestikkelige Sandheds Vidnesbyrd: at Landet i ham har mistet en af sine retskafneste og i alle Henseender agtværdige Embedsmænd.
Odense Adresse-Contoirs Efterretninger, 1832-12-25
Den ulykkelige Brand paa Christiansdahl afvigte Fredag Aften overgik, som alt sidst yttredes Haab om, allene Ladegaarden. Luerne rasede saa frygteligt i den store fiirbyggede med Korn og Straae opfyldte Bygning, at Jlden endog saaes ved Ringsted. (Da Udgiveren ønsker en nogenlunde nøiagtig Beretning, og uagtet sine Bestræbelser endnu ikke har modtaget Bidragene dertil, maa sammes Meddelelse opsættes til næste Gang.)
Odense Adresse-Contoirs Efterretninger, 1832-12-25
Befordringer og Afgang. Under Departementet for de udenlandske Sager: Den 11 Decbr. er Kammerherre C. C. L. v. Moltke, R. af D. og D. M., Marskal hos Hs. K. H. Prinds Frederik Carl Christian, allernaadigst udnævnt til overordentlig Gesandt og befuldmægtiget Minister ved det Kongelige Svensk Norske HofS. D. er Kammerherre, Hofjægermester Adolph v. Blome, R. af de preussiske Johannitter-Orden, allern, udnævnt til overordentlig Gesandt og befuldmægtiget Minister ved det Kongelige Storbrittanniske Hof. - Under det danske Kancellie: Den 12 Decbr. er Sekretair og Kontoirchef under Direktionen for den almindelige Pensionskasse, C. C. Claussen, beskikket til virkelig Kancellieraad personel Kapellan for Dalbye og Stupperup Menigheder i Fyen, J. J. L. Hvalsøe, til ordineret Katechet og første Lærer ved Borgerskolen i Skielskjør; Kand. juris O. H. N. Bang til Kopiist i Kongens Fogeds Kontoir under Lands-Over- samt Hof= og Stadsretten.
Odense Adresse-Contoirs Efterretninger, 1832-12-25
Ledige Embeder. Under det danske Kancellie: Skriver-Embedet ved Kjøbenhavns Forligelseskommission med en aarlig Gage af 400 Rbd. Sølv.
Odense Adresse-Contoirs Efterretninger, 1832-12-25
Beltpassage fra den 16 til 23 Decbr. 1832. Fra Fyen til Sielland. Kampkr. v. Bentzon; Veiopsigtsfører Brink; Beendreier, Soelberg; keiserlig russisk Underlieutenant v. Gerschau, Hør bereder Nielsen; Kjøbmand Ringel; Adjunkt Bisted. Fra Sielland til Fyen. Handelsfuldmægtig Karberg; Kammerraad Rothe; Skibs kapitainerne Con og Dahl, Toldbetjent Beck; Strømpehdl. Fløe; Premierlieutenant v. Schmidten; Handelsbet. Brandt; Organist Zoeller; Sekondlieutenant v. Dahl; Premierlieutenant v. Lind; Beendreier Jørgensen; Grosserer Borrier, Proprietair Madsen; Kniplingshol. Hougaard og Schmidt; Premierlieutenant v. Sehested; Repetent ved Kadetkorpset v. Heramb; Literatus Jørgensen Jomtou; Greve v. Moltke med Tjener; Skipper C. Schytt; Styrmand Johansen; Skibskapitain Ottesen; Styrmand Sørensen; Politiebetjent Jørgensen.
Odense Adresse-Contoirs Efterretninger, 1832-12-25
AVERTISSEMENTS. Sidstafvigte Søndag den 16 dennes, Eftermiddag Kl. 11 1/2. behagede den alvise Gud, efter 3 Ugers smertefulde Sygeleie, at løse min inderlig elskede Mand, Justitsraad, Bye- og Herredsfoged Nicolaus Francissens Stabell, fra sine jordiske Lidelser, og ved en rolig Død kalde ham til det evige Liv. Hvad jeg og 12 uforsørgede Børn have tabt i denne stræbsomme Ægtefælle, denne trofaste Forsørger, denne kjærlige Fader, mægter ei Ord at tolke – det lader sig kun føle i de beklemte Hjerters Jndre. Derfor rinde vore tause Taarer ved Forsørgerens Dødsleie; derfor er vores eneste Trøst: Tanken og Haabet til den kjærlige Gud, hvis underfulde Styrelse vi ikke formaae at grandske, men som dog ei vil forlade den, som i Nødens Stund anraaber hans Bistand, – og som engang vil forene os Alle, hvor ingen Kummer meere skal ramme, ingen Adskillelse smerte.
Odense Adresse-Contoirs Efterretninger, 1832-12-25
Dette bringes sørgeligst til den sal. Afgangnes mange fraværende Slægt og Venners Kundskab af hans kummerfulde Efterladte. Middelfart den 18 Decbr. 1832. Paa tolv Børns og egne Vegne Augusta sal. Stabell, fød Schaarup.
Odense Adresse-Contoirs Efterretninger, 1832-12-25
Efter flere Aars tiltagende Svagelighed og 6 Ugers tunge Lidelser, indgik til et bedre Liv, ved en blid og rolig Død, den 16 dennes, om Morgenen Kl. 5 1/2, Frøken Christiane Frederikke Falkenskjold, Conventualinde i Odense adelige JomfrueKloster. Henved 8 Aars Samliv her paa Klosteret lærte mig at kjende og skatte hendes gode Hjerte og ædle retskafne Karakteer, og skjænkede mig i hende en tro, kjerlig og søsterlig Veninde, hvis Død jeg med dyb Vemod herved bekjendtgjør for hendes fraværende Familie og Venner. Odense Kloster den 19 Decbr. 1832. Louise Heide, Priorinde for Klosteret. Priorinde for Klosteret.
Odense Adresse-Contoirs Efterretninger, 1832-12-25
Om Raadstue Archivet i Svendborg.
Odense Adresse-Contoirs Efterretninger, 1832-12-25
J Anledning af en Meddelelse i et af de foregaaende Numere af denne Avis, optagen efter Kjøbenhavnsposten, hvori der tilføies den bemærkning om Raadstue=Archivet i Svendborg, "Det er at haabe, at Svendborg Archiv er det eneste i Landet, som opbevares i Kalkrønder, og heelt besynderligt er det, at saadant kan finde Sted dog etsteds, endnu i 1832, finder jeg mig foranlediget til at oplyse: at, da jeg i Aaret 1830 ved Byefogdens Hr. Justitsraad Nellemanns Velvillie erholdt Adgang til Archive, fandtes samme ikke i Kalk rønder. Det var dengang kort i Forveien efter den gamle Raadstues Nedbrydelse bragt ind i et rummeligt Værelse i det dengang nyligen opbygte Raadhuus, hvor det laae adskilt og udbredt for at gjennemluftes og saavidt muligt renses fra den Fugtighed og Beskadigelse, det havde lidt i det forrige usle Locale, hvor det, uden paa en eller anden Maade nedpakket, vel neppe havde kunnet rummes. At der dengang fra Øvrighedens Side stærkt var tænkt paa at bringe det i Orden, og at de dalevende litterære Mænd, Justitsraad og Toldinspekteur Haste og Kjøbmand Hermann Aarsleff, vare udseete til at anmodes om at paatage sig Arbeidet i Forening med Hr. Kammerjunker, Moltke, erfarede jeg ogsaa ved min Nærværelse i Svendborg, ligesom ogsaa Hr. Justitsraad Nellemann yttrede for mig det Haab, ved disse Mænds Medvirkning omsider at faae Archivet i den Stand, han længe havde ønsket det, men som formedelst Mangel paa Locale og andre Omstændigheder hidindtil ikke havde villet lykkes ham. Han anmodede mig ogsaa om at omskrive det fundne Skjøde af 1337 i læseligt Latin, og at tilføie samme det dertil svarende, hos Pontoppidan aftrykte Revers, og ledsage begge med de fornødne Anmærkninger, for at henlægges i Archivet, hvilken Begjæring jeg ogsaa har opfyldt, Om nu Justitsraad Hastes snart efter, og Kjøbmand Aarsleffe senere paafulgte Død, hvilket er rimeligt, eller andre Omstændigheder have foranlediget en Opsættelse af den omtalte Plan til at bringe Archivet i Orden, kan jeg ikke sige. J. L. Rohmann.
Odense Adresse-Contoirs Efterretninger, 1832-12-25
Da der efter Branden paa Christiansdahl savnes endeel Jndboe, hvoriblandt Prætiosa, Mands- og Fruentimmer Gangklæder, Lærreder o. s. v., saa anmodes herved, saavelMarskandiserne, som især Guld= og Sølvarbeiderne, nøie at bemærke, hvad der maatte falbydes af mistænkelige Personer og at anmelde saadant for Politiet.
Odense Adresse-Contoirs Efterretninger, 1832-12-25
Theatret i Odense. Søndagen den 30 Decbr. 1832 opføres: Qvækeren og Dandserinden, Lystspil i 1 Act ved Heiberg. Derefter: Harlequin og Colombines Flugt eller Pierros Reise=Eventyr, Casortisk Pantomime i 2 Akter. A. Werligh. 2. For hver Tønde god Byg, som leveres mig, leve Malt, rer jeg i Tønde godt gjort Malt. - De, som ønske eget Korn maltet, kan stedse erholde samme paa 2 a 2 Uger. For hver Tønde Malt, som saaledes byttes og udleveres, betales 24 s. pr. Tønde. Odense den 24 Decbr. 1832. Rotbøll Friis.